Novi okršaj republikanskih kandidata
Republikanski kandidati za predsedničku nominaciju sutra održavaju debatu u Nju Hempširu, gde će održati prevremeni izbori
Republikanskim kandidatima za predsedničku nominaciju će svakako biti postavljana pitanja o protestima širom zemlje protiv korporativne pohlepe i neumerenostima na Vol stritu, demonstracijama koje su privukle pažnju i predsednika Baraka Obame. Republikanski pretendent Herman Kein je reagovao na taj stav u intervjuu za „Vol strit džornal“. Malo poznatom poslovnom čoveku iz Džordžije naglo skače popularnost u najnovijim anketama, u kojima je bio prvi u jednoj i drugi u dve, među kojima je i anketa Instituta Kvinipijak, na istoimenom univerzitetu, kaže istraživač Piter Braun. Bivši guverner Masačusetsa Mit Romni, vratio se u najnovijim istraživanjima javnog mnjenja na vrh i nastavlja da naglašava svoje poslovno iskustvo, kao što je to učinio i prilikom ovog kampanjskog događaja u Floridi. Romniju i Keinu je koristio pad podrške za teksaškog guvernera Rika Perija, koji se nada da će se vratiti u nadmetanje na predstojećoj debati. kaže Piter Braun. Predsednik Obama takođe nije dobro prošao u najnovijoj anketi Kvinipijaka. 55 odsto ispitanika je izjavilo da ne odobrava način na koji obavlja svoje predsedničke obaveze, što je najlošiji rezultat tog ispitivanja do sada. Krug predsedničkih pretendenata sada izgleda da se zatvorio, pošto su bivša guvernerka Aljaske Sara Pejlin i guverner Nju Džerzija Kris Kristi, objavili da neće da se kandiduju.